МЕГ на пазара на Съюза, и че няколко дружества, свързани с производители от Съюза (както е посочено в съображение 40), са внесли МЕГ от Кралство Саудитска Арабия, с което са станали източник на самопричинена вреда.
 (251)
 Що се отнася до твърдението, че един производител от Съюза се е свързал със SABIC, за да предлага саудитски МЕГ на пазара на Съюза, при разследването бе установено, че договорът между SABIC и съответния производител от Съюза не е финализиран. Освен това самият производител от Съюза се е свързал със SABIC във връзка с това, тъй като поради понижаването на цената на пазара на Съюза, причиняващо значителни загуби, производителят е търсил други възможности, за да продължи дейностите си на пазара на Съюза за МЕГ. Това е друг показател за трудното положение на промишлеността на Съюза. Поради това твърдението беше отхвърлено.
 5.2.13. Внос на PET в Съюза
 (252)
 Няколко заинтересовани страни — Arteco, HELM, и Oxyde — заявиха, без да представят доказателства в подкрепа на това твърдение, че увеличението на вноса на PET в Съюза е засегнало потреблението на МЕГ.
 (253)
 Това твърдение е фактически невярно. Вносът на PET в Съюза е варирал през разглеждания период. Освен това, както е посочено в съображение 150, потреблението на свободния пазар е било сравнително стабилно до края на разследвания период. Поради това твърдението се отхвърля.
 Таблица 13
 Общ обем на вноса на PET
 2017 г.
 2018 г.
 2019 г.
 Разследван период
 Обем
 706 254 645
 704 017 403
 877 616 849
 797 676 108
 Индекс
 100
 100
 124
 113
 Източник: Евростат
 5.3. Заключение относно причинно-следствената връзка
 (254)
 Налице е ясно съвпадение във времето между значителното увеличение на вноса на дъмпингови цени и пазарния дял на засегнатите държави и значителното намаляване на продажбите и пазарния дял на производителите от Съюза, съчетано с понижаването на цените и влошеното финансово състояние на промишлеността на Съюза.
 (255)
 Комисията направи разграничение и отдели въздействието на всички известни фактори върху състоянието на промишлеността на Съюза от вредоносното въздействие на дъмпинговия внос. Въздействието на всички други фактори върху отрицателното развитие на промишлеността на Съюза по отношение на намаляващото производство и продажби, загубата на пазарен дял, понижаването на цените, отрицателната рентабилност, възвръщаемостта на инвестициите и паричния поток е било само ограничено.
 (256)
 Въз основа на гореизложеното на този етап Комисията стигна до заключението, че дъмпинговият внос от засегнатите държави е причинил съществена вреда на промишлеността на Съюза и че другите фактори, разгледани поотделно или заедно, не са отслабили причинно-следствената връзка между дъмпинговия внос и съществената вреда. Вредата се състои в спад на производството и продажбите, загуба на пазарен дял, понижаване на цените и отрицателни рентабилност, възвръщаемост на инвестициите и паричен поток.
 6. РАВНИЩЕ НА МЕРКИТЕ
 (257)
 За да определи равнището на мерките, Комисията разгледа дали мито, което е по-ниско от дъмпинговия марж, би било достатъчно за отстраняване на причинената от дъмпинговия внос вреда на промишлеността на Съюза.
 6.1. Марж на вредата
 (258)
 Вредата би била отстранена, ако промишлеността на Съюза може да получи целева печалба чрез продажба на целева цена по смисъла на член 7, параграф